ผมไปมีเพศสัมพันธ์โดยไม่ได้ป้องกันครับแล้วหลายวันต่อมาผมเป็นหนองในครับประมาณ 2 อาทิตย์ผมไปตรวจเลือดดูครับผลเลือดออกมาเป็นเชิงลบครับแล้วผมจะเชื่อถือผลในครั้งนี้กี่เปอร์เซ็นต์ครับ
สวัสดีค่ะ โรคหนองในเป็นโรคติดต่อทางเพศสัมพันธ์แบ่งเป็น 2 ประเภท คือ โรคหนองในแท้ (Gonorrhea) ซึ่งเกิดจากการติดเชื้อแบคทีเรียชื่อ Neisseria gonorrhea และหนองในเทียม ซึ่งเกิดจากการติดเชื้อแบคทีเรียชนิดอื่นๆ-คนไข้ส่วนหนึ่งทั้งเพศชายและหญิงอาจไม่มีอาการ แต่ถ้ามีอาการในเพศชายอาจมีหนองสีเหลืองไหลออกจากอวัยวะเพศ ปัสสาวะขัด เป็นต้น ในเพศหญิงอาจมีปัสสาวะขัด ตกขาวผิดปกติ เป็นต้น-การวินิจฉัยเพื่อแยกระหว่างหนองในแท้และเทียมให้ชัดเจน จะเป็นการนำหนองที่ได้มาย้อมหรือเพาะเชื้อการตรวจหาเชื้อหนองในแท้ สามารถตรวจพบได้เมื่อนำสารคัดหลั่งจากอวัยเพศหรือปัสสาวะไปตรวจ ซึ่งมักมีอาการหลังได้รับเชื้อ 2 สัปดาห์การตรวจหาเชื้อหนองในเทียม สามารถตรวจพบได้เมื่อนำสารคัดหลั่งจากอวัยเพศหรือปัสสาวะไปตรวจ ซึ่งในเพศชายมักมีอาการหลังได้รับเชื้อ 1-3 สัปดาห์ ค่ะส่วนที่ สอบถามเรื่องการตรวจเลือด หากเป็นการตรวจเลือดหา HIV และเชื้อซิฟิลิส แนะนำให้ตรวจเลือดซ้ำอีก 3 เดือนนะคะ